

**Národná diaľničná spoločnosť, a. s.**

**Dúbravská cesta 14, 841 04 Bratislava**

**Zadávanie nadlimitnej zákazky na uskutočnenie stavebných prác**

**Zhotovenie stavby**

**Diaľnica D3 Žilina (Brodno) - Kysucké Nové Mesto, privádzač**

**v zmysle zmluvných podmienok FIDIC – „červená kniha“**

**SÚŤAŽNÉ PODKLADY**

**Zväzok 4**

**Cenová časť**

Nákladová časť je spracovaná pre stavbu Diaľnica D3 Žilina (Brodno) - Kysucké Nové Mesto, privádzač.

Zväzok 4, Cenová časť obsahuje tieto základné časti:

Časť 4.1 Preambula

Časť 4.2 Rekapitulácia

Časť 4.3 Dokumentácia

Časť 4.4 Záchranný archeologický prieskum

Časť 4.5 Súpis prác

Časť 4.6 Rekapitulácia objektov

Časť 4.7 Ocenený súpis prác

Časť 4.8 Popis prác

Časť 4.9 Celkový výkaz výmer

Všetky časti sú priložené aj v digitálnej forme v programe Excel. Časti 4.2 až 4.8 sú v jednom súbore pričom každá časť je na samostatnom hárku.

**ČASŤ 4.1**

**PREAMBULA**

**o b s a h**

[1.0 Všeobecné údaje 4](#_Toc531938542)

[1.1 Predmet obstarávania 4](#_Toc531938543)

[1.2 Výmery 4](#_Toc531938544)

[1.3 Cena položky 4](#_Toc531938545)

[1.4 Predloženie cenovej ponuky 6](#_Toc531938546)

[2.0 Pokyny pre vypracovanie cenovej ponuky 6](#_Toc531938547)

[2.1 Postup spracovania 6](#_Toc531938548)

[2.2 Oceňovanie ponuky 6](#_Toc531938549)

[2.3 Výpočet ceny 7](#_Toc531938550)

[2.4 Popis prác 7](#_Toc531938551)

[2.5 Súpis prác 7](#_Toc531938552)

[2.6 Ocenený súpis prác 7](#_Toc531938553)

[2.7 Všeobecné položky v procese verejného obstarávania 7](#_Toc531938554)

[2.8 Zhodnosť cien](#_Toc531938555) 12

[3.0 Úprava cien v dôsledku zmien nákladov 11](#_Toc531938556)

[4.0 Spôsoby merania výmer a oceňovanie prác 11](#_Toc531938557)

[4.1. Rozdelenie objektov podľa IFRS pre potreby verejného obstarávateľa 11](#_Toc531938558)

[4.2. Oceňovanie nových prác po podpise Zmluvy 11](#_Toc531938559)

[4.3 Meranie výmer 12](#_Toc531938560)

[4.4 Správny pomer sadzieb a súm vo vzťahu k stavbe 13](#_Toc531938561)

[4.5 Platba za inú metódu vykonania 13](#_Toc531938563)

[5.0 Použité skratky 14](#_Toc531938564)

# 1.0 Všeobecné údaje

## 1.1 Predmet obstarávania

Predmet obstarávania je určený Dokumentáciou na ponuku a jej zväzkami č. 1,2,3,4,5 ako aj inými dokladmi tvoriacimi súčasť Zmluvy a odkazmi a odvolaniami, ktoré tieto obsahujú.

## 1.2 Výmery

Výmery položiek, uvedené v nákladovej časti sú podľa projektovej dokumentácie a uvádzajú sa za účelom zabezpečenia spoločnej základne pre ponuky v rámci verejnej súťaže. Výmery stanovujú množstvo práce, t.j. určujú množstvo merných jednotiek vyplývajúcich priamo z textu popisu položky. Všetko, čo neobsahuje Výkaz výmer a je popísané v inej časti Dokumentácie na ponuku a v jej jednotlivých zväzkoch, je súčasťou stavby a Zhotoviteľ je povinný započítať si tieto práce a materiály do nákladov stavby.

Pri meraní množstva prác, spôsobe alebo metóde merania a oceňovaní prác sa bude postupovať v súlade so Zmluvnými podmienkami všeobecnými a osobitnými.

## Jednotková cena položky

Pri určovaní cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od Zhotoviteľa požadovaných úkonov a služieb podľa pokynov a podmienok, ktoré sú uvedené v predmete obstarávania podľa bodu 1.1.

Jednotkové ceny položiek uchádzači spracujú na základe vlastnej kalkulácie ceny príslušnej položky v súlade s projektovou dokumentáciou stavby. V prípade nejednoznačnosti, resp. v prípade nesúladu popisu položky uvedenej v súpise položiek oproti projektovej dokumentácii stavby (ktorá je súčasťou súťažných podkladov), platí to, čo je uvedené v Projektovej dokumentácii stavby.

Do ceny jednotlivých položiek je uchádzač povinný zahrnúť celkové náklady, ktoré uchádzačovi vzniknú v súvislosti s plnením predmetu zákazky a zmluvy o dielo, a to na základe dôkladného preštudovania projekt. dokumentácie, na základe výsledkov prieskumov vykonaných v rámci prípravy stavby (ktoré sú súčasťou DP), na základe obhliadky staveniska, ako aj na základe skúseností uchádzača s realizáciou obdobných projektov (hlavne z pohľadu postupu stavebných prác pri dodržaní všetkých podmienok stanovených v povoleniach a vyjadreniach dotknutých orgánov a účastníkov výstavby)

Ceny jednotlivých položiek musia obsahovať celkové náklady spojené s plnením predmetu obstarávania a Zmluvných podmienok, t.j.: náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. spevnené plochy, lešenia, žeriavové a zavážacie dráhy, montážne zariadenia), výkop a zabetónovanie zvislých dopravných značiek trvalých ako i dočasných značiek vrátane stĺpikov a ich kompletného osadenia, náklady súvisiace so zriadením, prevádzkou a odstránením recyklačných centier, okrem zariadenia staveniska, drobné a pomocné materiály, Stavebnotechnický dozor a kontrolu Zhotoviteľa, dozor a kontrolu správcov cudzích zariadení, strážne služby pri prácach na objektoch inžinierskych sieti, materiály, montáž, údržbu, dane a clá, bankové náklady, ako aj všetky všeobecné riziká , záväzky, náklady na údržbu v záručnej dobe, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so zhotoviteľmi súvisiacich stavieb so stavbou na základe zmlúv o spolupráci a koordinácií v súlade s ustanoveniami Zmluvy, vrátane zmluvne stanovenými záväzkami a zodpovednosťou a povinnosti popísané v súvisiacich zväzkoch, resp. zahrnuté v Zmluve. Všetky čiastkové práce, ktoré nie sú menovite uvedené v popise prác danej položky, ale sú s daným popisom súvisiace a vyplývajúce z ponukovej dokumentácie a ktoré sú nevyhnutné pre úplné ukončenie práce, musia byť zahrnuté v základných položkách. Je neprípustné predpokladať, že popis položiek neobsahujúci všetky podrobnosti pripúšťa previesť práce nižšej technickej , resp. kvalitatívnej úrovne, ako je pre daný účel obvyklé. Ak uchádzač zistí, že na niektoré práce nie je samostatná položka, musí jej cenu zahrnúť do cien súvisiacich položiek.

**Uchádzač musí zohľadniť všetky požiadavky a povinnosti, či už výslovne uvedené alebo naznačené vo všetkých častiach zmluvnej dokumentácie a vhodne ich oceniť. Jednotkové ceny a sadzby musia preto zahrňovať všetky priame a nepriame náklady a náklady na riziká všetkých druhov, ktoré nie sú zo Zmluvy vyňaté, v takej výške ako sú potrebné pre výstavbu a dokončenie Diela v súlade so Zmluvou.**

**Uchádzač musí oceniť všetky položky, ktoré sú uvedené vo Výkaze výmer označené na ocenenie v primeranej cene. Žiadna časť nákladu (materiál, stroje, mzdy atď.) týkajúca sa agregovanej položky z Výkazu výmer nemôže byť zahrnutá (rozplynutá) v cenách iných agregovaných položiek z Výkazu výmer.**

Jednotkové ceny a sadzby uvedené v Zmluve sú v rámci Lehoty výstavby pevné. Úpravy v dôsledku zmien Nákladov podľa podčlánku 13.8 Obchodných podmienok (zväzok 2) budú realizované pri fakturácií.

Jednotkové ceny a sadzby budú použité pre oceňovanie skutočne vykonaných prác a pokiaľ sú použiteľné aj pre oceňovanie Zmien.

Stanovené ceny Všeobecných položiek v procese obstarávania musia vychádzať  zo Zvláštnych technicko-kvalitatívnych podmienok (ZTKP) , Zmluvných podmienok a  Zväzku 5, so započítaním všetkých prác a služieb, materiálov a činností, ktoré sú požadované v Dokumentácií na ponuku.

V cene mostných objektov, pri ktorých sa požaduje dlhodobé meranie určené v ZTKP , musia byť zahrnuté všetky merania do ukončenia stavby.

V cene objektov inžinierskych sietí musia byť zahrnuté všetky potrebné merania, vytýčenie trasy, overenie smerovej a výškovej polohy jestvujúcich inžinierskych sietí sondážnymi jamami, potrebné skúšky, odpojenie a zapojenie el. vedení, vypínanie, zaistenie a zapojenie vedenia, náklady na všetky potrebné práce a služby, na potrebné výluky všetkých inžinierskych sietí aj so zabezpečením náhradných zdrojov, poplatky spojené s odpojením sietí, konštrukcie povrchového označenia trasy (napr. označenia lomov trasy tabuľkami), a tiež vyhľadávací vodič (podľa PD). Ceny musia zahŕňať všetky potrebné technologické postupy a požiadavky správcov sietí uvedených vo vyjadreniach.

V prípade nesúladu technických špecifikácií (technických parametrov) materiálov uvedených vo výkresovej časti projektovej dokumentácie resp. v technickej správe príslušného stavebného objektu platí kvalitatívne vyššia požiadavka na technické špecifikácie materiálov. Uchádzač uvedenú skutočnosť zapracuje do svojej ponuky.

V cene objektov musia byť zahrnuté všetky náklady na zabezpečenie prác v rozsahu a  obsahu špecifikovanom v ZTKP, vykonanie všetkých kontrol, funkčných skúšok, aj skúšobných prevádzok, vrátane vyhodnotenia a správ, vykonanie všetkých činností v súvislosti s preberacím konaním, kolaudáciou a uvedením do prevádzky pre všetky časti stavby.

Uchádzač zahrnie do príslušných položiek poplatky za použitie verejného priestranstva.

**Verejný obstarávateľ má za to, že jednotkové ceny položiek sú uchádzačom spracované na základe vlastnej kalkulácie ceny príslušnej položky v súlade s dokumentáciou na realizáciu stavby. V prípade nejednoznačnosti popisu položky, resp. v prípade nesúladu popisu položiek uvedených v súpise položiek oproti projektovej dokumentácii stavby (ktorá je súčasťou súťažných podkladov), platí dokumentácia na realizáciu stavby. Akékoľvek požiadavky na uplatnenie si nároku na dodatočnú platbu z titulu nejednoznačnosti, resp. nesúladu popisu položiek (uvedených v súpise položiek) s dokumentáciou na realizáciu stavby nebudú priznané.**

Úspešný uchádzač je povinný predložiť k preberaciemu konaniu rozpis cenovej kalkulácie aj rozbor položky jednotlivých navrhovaných dopravných značiek a dopravných zariadení, vrátane ich zriadenia a v prípade dočasného dopravného značenia aj odstránenia. Zároveň je povinný spracovať aj podrobné kalkulácie v zmysle PD a to podľa etáp obmedzenia dopravy dočasného dopravného značenia. Cena každej etapy bude splatná až po skončení obmedzenia dopravy príslušnej etapy. Zhotoviteľ zahrnie do svojej cenovej ponuky všetky náklady na dočasné dopravné značenie vyplývajúce z jeho návrhu postupu výstavby. Všetky ceny, sadzby a sumy sa uvádzajú v eurách (€) zaokrúhlené **na dve desatinné miesta**.

Všeobecné pokyny a popisy prác a materiálov platia, aj keď nie sú zopakované alebo zhrnuté v Cenovej časti.

Dokumentácia na vykonanie prác (DVP) sa vypracováva v zmysle ZTKP na doriešenie detailov, ktoré nie sú v DRS, ktoré sa dajú spresniť až po určení materiálov a výrobkov, ktorých spresnenie je súčasťou Ponuky a nemajú vplyv na cenu Diela.

Verejný obstarávateľ si vyhradzuje právo vyžiadať rozbor ( kalkulácie ) cien Ponuky a jednotkových cien a uchádzač je povinný ich poskytnúť.

Pre tvorbu cien jednotlivých položiek sú záväzné pre uchádzača pokyny platného Triednika stavebných prác (TSP), - Metodický pokyn MVRR SR.  Je voľne dostupný na webovej stránke jeho spracovateľa [www.cenekon.sk](http://www.cenekon.sk)/triednik.

## 1.4 Predloženie cenovej ponuky

Uchádzač predloží jednu cenovú ponuku 1 x na digitálnom nosiči, ktorá je spracovaná vo formáte \*xls, alebo \*xlsx a 1 x vytlačenú v papierovej forme v slovenskom jazyku v origináli aj v každej kópii svojej ponuky. Každá strana vytlačenej ponuky bude parafovaná oprávneným zástupcom uchádzača. Titulnú stranu týchto materiálov opečiatkuje uchádzač firemnou pečiatkou.

Uchádzač zodpovedá za to, že cenová ponuka predložená na digitálnom nosiči a na papieri sa úplne zhodujú.

# 2.0 Pokyny pre vypracovanie cenovej ponuky

## 2.1 Postup spracovania

Táto kapitola popisuje ako sa má postupovať pri spracovaní digitálnej časti, ktorá je spracovaná programom Excel.

## Oceňovanie ponuky

Ponuka obsahuje v súbore . xls nákladové časti 4.2 až 4.8 – uvedené v úvode Preambuly. Jednotlivé časti sú samostatnými hárkami excelovského súboru.

Oceňovanie ponuky sa bude prevádzať v nasledovných častiach cenovej časti:

Časť 4.3 Dokumentácia (DVP vybraných objektov, DSRS všetkých objektov)

Časť 4.4 Záchranný archeologický prieskum

Časť 4.5 Súpis prác

Do ostatných častí sa ceny automaticky preklápajú.

V časti 4.3. Ceny položiek sa uvedú do vyžltených buniek v príslušných stĺpčekoch - „Cena za DVP“ a „Cena za DSRS“.

V časti 4.4 Ceny položiek sa uvedú do vyžltených buniek stĺpca – „Jednotková cena – HZS a Sh v €“.

V časti 4.5. Cena položky sa uvedie do príslušnej vyžltenej bunky.

Pri zadávaní ceny všetkých častí sa pri tisícoch a miliónoch nesmú zadávať žiadne oddeľovacie znamienka (desatinné čiarky alebo bodky) alebo medzery.

Jednotková cena predstavuje cenu za stanovenú mernú jednotku pre jednotlivú položku.

Do ostatných nevyžltených buniek sa nesmie zasahovať, mohlo by dôjsť k narušeniu programu.

Do týchto buniek sa zadané ceny automaticky preklápajú.

Nesmie sa meniť popis objektov, položiek, veľkosť výmer. Zásah do týchto buniek bude mať za následok vylúčenie zo súťaže.

## Výpočet ceny

Všetky ďalšie výpočty a rekapitulácie vykoná softwarový program automaticky a preto uchádzači nesmú vpisovať, alebo iným spôsobom zasahovať do ktorýchkoľvek iných častí alebo častí tabuľky, okrem uvedeného žltého stĺpca, resp. buniek.

**Ďalej sú popísané jednotlivé časti „Cenovej časti“.**

## 2.4 Popis prác

V popise položiek stavebných prác sú uvedené všetky agregované položky stavby s množstvami merných jednotiek prác každej položky a množstvami pomocných prác v každej agregovanej položke. Popisy položiek zahŕňajú parciálne činnosti, systémovo zabezpečujúce jednoznačné a všeobecne zrozumiteľné vyjadrenie stavebnej produkcie (prác). Slúžia na doplnenie výkresovej časti, technickej správy a súvisiacich dokumentov pre korektné definovanie jednotkovej ceny. Obsahujú služby, práce, materiály a veci, ktoré sú požadované od Zhotoviteľa, aby ich zaistil.

## Súpis prác

Súpis prác je jedným zo súborov, ktoré vymedzujú predmet Diela.

V Súpise prác stavby sú uvedené všetky (agregované) položky stavby. Je zostavou stavebných prác, ktoré je potrebné vykonať pri realizácii stavby, alebo ktoré s predmetnou stavbou priamo súvisia. Slúži na zadávanie cien jednotlivých položiek, v nadväznosti na text článku 1.3. Preambuly, ako aj jej ostatné články.

Do Súpisu prác vkladá uchádzač svoje ponuky pre jednotkové ceny, ktoré budú automaticky prenášané do ostatných tabuliek. Vyplňuje sa len cena v bunkách na žltom podklade. Do ostatných buniek sa nesmie zasahovať, mohlo by dôjsť k narušeniu programu. Zásah do týchto buniek bude mať za následok vylúčenie zo súťaže.

## 2.6 Ocenený súpis prác

Ocenený súpis prác slúži na výpočet ceny objektov stavby. Ocenený výpis objektov je uvedený v častiach Rekapitulácia objektov a Ocenený súpis prác.

## 2.7 Všeobecné položky v procese verejného obstarávania

**Pri všetkých Všeobecných položkách Zhotoviteľ bude mať nárok na platbu odsúhlasenú Stavebnotechnickým dozorom maximálne do výšky uvedenej v Ponuke.**

**101 Zariadenie Staveniska - zriadenie**

Položka obsahuje náklady na zriadenie všetkých kancelárií, ubytovacích a sociálnych zariadení, výrobní, skladov, staveniskových ciest, pomocných prevádzok a podobných zariadení, potrebných pre splnenie predmetu obstarávania. Náklady obsahujú zriadenie všetkých potrebných prípojok, ako i oplotenia zariadenia staveniska. Rozsah zariadenia staveniska určí uchádzač. Náklady sa uvádzajú jednou sumou.

Pred začatím prác zhotoviteľ predloží 2x obstarávateľovi a dozorovi vecný a finančný rozpis jednotlivých častí zariadenia staveniska.

Súčasťou položky je aj projekt zariadenia staveniska vrátane procesu schválenie príslušnými úradmi s vydaním stavebného povolenia, ktorý vypracuje zhotoviteľ a predloží objednávateľovi spolu so stavebným povolením na ZS.

Zariadenie staveniska je majetkom zhotoviteľa, všetky povolenie (povolenie na čerpanie, vypúšťanie vôd, odber elektrickej energie a pod.) ako aj stavebné povolenie (mimo rozsahu uvedeného v POV DSP) a kolaudačné rozhodnutie si zhotoviteľ zabezpečuje sám. V rámci zriadenia zariadenia staveniska zhotoviteľ je povinný uvažovať aj pripojovacími poplatkami energetickým spoločnostiam pri napojení na elektrickú sieť v rámci stanovených pripojovacích podmienok, ktoré si zhotoviteľa zabezpečí na vlastné náklady v rámci prípravy ZS.

O výške nákladov na zriadenie zariadenia staveniska rozhodne stavebný dozor v súlade s predloženým rozpisom zariadenia staveniska a skutočne dodaným zariadením staveniska maximálne do výšky uvedenej v ponuke.

**102 Zariadenie Staveniska - prevádzka**

Obsahuje náklady na prevádzku , zabezpečenie energií , strážnu službu a údržbu zariadení Staveniska, prístupových ciest, dočasného premostenia, dočasných oplotení Zhotoviteľa v  zmysle požiadaviek ZTKP. Rozsah tejto položky určí uchádzač. Uvádzajú sa náklady na 1 deň.

.

**103 Zariadenie Staveniska - odstránenie**

Náklady spojené s odstránením zariadenia Staveniska, jeho odvozom, likvidáciou odpadov v rámci zariadenia Staveniska, odstránenie napojení na verejné komunikácie ako aj staveniskových komunikácií vybudovaných v rámci jednotlivých stavebných dvorov podľa projektu POV, prípojok inžinierskych sietí, odstránenie dočasného premostenia a oplotenia. Náklady sa uvádzajú 1 sumou. Platby budú podľa preukázaných nákladov priamo súvisiacich s položkou 101. O výške týchto nákladov rozhodne stavebný dozor v súlade s predloženým rozpisom zariadenia staveniska a skutočne odstráneným zariadením staveniska.

**104 Dokumentácia na vykonanie prác stavby (DVP)**

Rozsah prác je určený v ZTKP. Náklady sa uvádzajú po objektoch do príslušného stĺpca listu Dokumentácia *(skrátený názov DVP, rozumie sa Dokumentácia na vykonanie prác)*. V Dokumentácii na vykonanie prác (DVP) ide o dokumentáciu, ktorá prevyšuje rozsah dokumentácie DRS, ktorá bude k dispozícii. Ide o niektoré detaily, ktoré sa dajú upresniť až po určení materiálov a výrobkov, ktorých upresnenie je súčasťou Ponuky uchádzača (napr. mostné nosníky) a dielenské výkresy v členení na časti stavby. Potrebnú výrobno-technickú dokumentáciu (VTD) uchádzač zahrnie do ceny DVP.

**105 Dokumentácia skutočného realizovania stavby (DSRS)**

Rozsah prác je určený v ZTKP. Náklady sa uvádzajú po objektoch do príslušného stĺpca listu Dokumentácia *(skrátený názov DSRS, rozumie sa Dokumentácia skutočného realizovania stavby)*.

Dokumentácia pozostáva z porealizačného zamerania,  technickej správy, výkresov a manuálu užívania vypracovaná pre každú časť stavby samostatne. Základná mapa rýchlostnej cesty vypracovaná v tlačovej a digitálnej forme je súčasťou DSRS.

**106 Poistenie**

Položka "Poistenie" uvedená vo Všeobecných položkách v procese verejného obstarávania“ má pokrývať cenu poistenia iba za zmluvné poistenie vyžadované v  Zmluvných podmienkach. Poistenie je možné fakturovať na základe skutočnosti maximálne do výšky ceny uvedenej v Ponuke (v zmysle poistnej zmluvy). V prípade vzniku poistnej udalosti nebude Zhotoviteľovi preplatená jeho spoluúčasť.

Poistenie sa bude uvádzať jednou sumou.

**107 Záchranný archeologický výskum**

Realizácia záchranného archeologického prieskumu v rozsahu stanovenom Archeologickým prieskumom (pozri prieskumy). Uchádzači v ponuke uvažujú s rovnakou dobou podľa archeologického prieskumu.  
Uvedená položka nezahŕňa odstránenie ornice a výkopové práce v zmysle projektu diaľnice ocenené v zemných prácach.

V hodinovej zúčtovacej sadzbe odborníka je potrebné zahrnúť aj polohopisné a výškopisné zameranie preskúmaných archeologických objektov a nálezových situácií spolu so spracovaním výsledkov výskumu a vyhotovenie výskumnej dokumentácie. Súčasťou hodinovej sadzby odborníka musia byť aj laboratórne práce, ktoré budú realizované na výskumnom pracovisku mimo staveniska. V uvedenej sadzbe si uchádzač ocení aj odhadovaný možný geofyzikálny prieskum počas archeologického výskumu

Náklady sa uvádzajú do príslušného stĺpca listu Archeologický výskum.

**108 Dopravné značenie – dočasné (prenosné)**

Na ZDZ budú použité len dopravné značky a dopravné zariadenia uvedené alebo vyobrazené vo vyhláške 9/2009 Z.z. a zákona č.8/2009 pokiaľ nie je stanovené inak. Vyhotovenie a tvary symbolov dopravných značiek a dopravných zariadení sa nesmú meniť. Vyhotovenie dopravných značiek musí byť podľa STN 01 8020. Rozmery ZDZ určuje STN 01 8020 v kapitole 4 a v normatívnej prílohe A.

Do ceny dočasného dopravného značenia uchádzač zahrnie nákup alebo mesačný prenájom na dobu realizácie objektu - prenosné ZDZ, vrátane stĺpikov, spojovacieho materiálu a podstavcov, ich realizáciu, údržbu a odstránenie (vrátane vodorovného DZ).

Do ceny dočasného dopravného značenia uchádzač zahrnie aj zabezpečenie všetkých potrebných projektov dočasného dopravného značenia vrátane získania potrebných dokladov (obj.113,117,160,161,162).

Platby budú podľa preukázaných nákladov maximálne do výšky uvedenej v ponuke.

**109 Dočasná svetelná signalizácia**

Náklady spojené so zriadením, prevádzkou a odstránením dočasnej svetelnej signalizácie a dočasných dopravných zariadení pre všetky druhy ich stabilizácie a osadenia (obj.117,160,161,162).   
Do ceny dočasnej svetelnej signalizácie uchádzač zahrnie aj zabezpečenie všetkých potrebných projektov dočasnej svetelnej signalizácie, vrátane získania potrebných dokladov.

Platby budú podľa preukázaných nákladov do výšky uvedenej v ponuke.

**110 Vytýčenie jestvujúcich inžinierskych sietí**

Nakoľko sa stavenisko nachádza v území, kde sa vyskytuje viacero podzemných inžinierskych sieti je potrebné, aby Zhotoviteľ zabezpečil ich vytýčenia za účasti ich vlastníkov alebo správcov v kompletnom rozsahu (informatívne: plynovody 50m, vodovody a kanalizácia 400m a podzemné elektro vedenia silnoprúdu a slaboprúdu v rozsahu 400m). K fakturácii predloží Zhotoviteľ Stavebnotechnickému dozorovi doklady podľa skutočne nameraného množstva vytýčených sietí.

**111 Geotechnický monitoring**

Geotechnický monitoring bude vykonávaný v zmysle požiadaviek stanovených vo Zväzku 3, ZTKP. Náklady sa uvádzajú 1 sumou.

**112 Poplatok za skládkovanie vybúraných hmôt a sutí**

K fakturácii predloží Zhotoviteľ Stavebnotechnickému dozoru všetky doklady preukazujúce množstvá odvezených a uskladnených vybúraných hmôt a sutí na základe vážnych lístkov skládky. Prípadné iné lokality na skládkovanie vybúraných hmôt zabezpečí uchádzač aj so zabezpečením stanovísk, rozhodnutí a povolení orgánov štátnej a verejnej správy v zmysle platnej legislatívy na vlastné náklady (nebude to dôvod na zmenu jednotkovej ceny).

**113 Poplatok za skládkovanie nevhodnej zeminy**

K fakturácii predloží Zhotoviteľ Stavebnotechnickému dozoru všetky doklady preukazujúce množstvá odvezenej a uskladnenej zeminy. V prípade, že uchádzač na uloženie tohto materiálu nepoužije riadenú skládku odpadov, zabezpečí lokality na skládkovanie prebytočnej a nevhodnej zeminy aj so zabezpečením stanovísk, rozhodnutí a povolení orgánov štátnej a verejnej správy v zmysle platnej legislatívy na vlastné náklady ( nebude to dôvod na zmenu jednotkovej ceny).

**114 Poplatok za skládkovanie drevnej hmoty**

K fakturácii predloží Zhotoviteľ dozorovi stavby všetky oprávnené náklady spojené so skladovaním.

**115 Mesačné správy postupu výstavby**

Predpokladaný obsah mesačných správ: prehľad postupu prac jednotlivých stavebných objektov, mesačné vyhodnotenie fakturačného harmonogramu, vyhodnotenie plánu koordinátora BOZP, zoznam vykonaných skúšok a vyhodnotenie geotechnického monitoringu.

**116 Fotodokumentácia, video**

Fotodokumentácia z výstavby diaľnice propagačné a informačné video k uvedeniu stavby do užívania. Fotodokumentácia bude realizovaná každý mesiac, video (nálet dronom) bude realizované raz za kvartál. K fakturácii predloží Zhotoviteľ Stavebnotechnickému dozoru všetky oprávnené náklady spojené vytvorením fotodokumentácie a videa. Fakturovať sa bude mesačne počas lehoty výstavby.

**117 Staveniskové náklady Zhotoviteľa - pomocné práce zhotovovacie alebo zaisťovacie regulácia dopravy.**

Uchádzači v ponuke uvažujú s poplatkom za rušenie železničnej dopravy počas výstavby mostného objektu nad železničnou traťou, vlakové a prúdové výluky, podľa technologického postupu. Platby budú podľa skutočne preukázaných nákladov. Náklady sa uvádzajú 1 sumou.

**118 Operatívny monitoring vybraných zložiek životného prostredia**

Monitoring bude vykonávaný podľa požiadaviek stanovených vo Zväzku 3, ZTKP.

Jednotný náklad 15 000 Eur.

**119 Náklady na  zabezpečenie informovania verejnosti o priebehu výstavby a prezentácie stavby**

Rozsah a obsah prác je určený vo Zväzku 3..

**120 Informačné tabule**

Rozsah a obsah prác je určený vo Zväzku 3..

**121 Havarijný plán pre výstavbu, Havarijné opatrenia, Povodňový plán, Plán požiarnej ochrany, Plán odpadového hospodárstva, Plán kvality, Environmentálny plán**

Rozsah a obsah prác je určený vo Zväzku 3.

## 2.8 Zhodnosť cien

Cena rovnakých agregovaných položiek je rovnaká pre celú stavbu.

# 3.0 Úprava cien v dôsledku zmien nákladov

3.1 Vypočítaným indexom v súlade s podčlánkom 13.8.Obchodných podmienok (zväzok 2) sa bude upravovať mesačná odhadovaná zmluvná hodnota vykonaných stavebných prác schválená Stavebnotechnickým dozorom v členení na časti stavby v zmysle čl.14. **Všetky všeobecné položky sa vo fakturácií neupravujú.** Fakturácia valorizácie bude samostatnou súhrnnou faktúrou za obdobie jedného kalendárneho roka v súlade s podčlánkom 14.7 bodom e) Osobitných zmluvných podmienok, Zväzok 2.

3.2 Po zverejnení Štatistickým úradom SR vydaných potrebných podkladov pre výpočet indexu v súlade s podčlánkom 13.8 a jeho „Tabuľky údajov o úpravách“ je Zhotoviteľ povinný do 14 dní predložiť Objednávateľovi výpočet indexu na jeho prerokovanie. Vypočítaný index sa zaokrúhli na sedem desatinných miest.

# 4.0 Spôsoby merania výmer a oceňovanie prác

## 4.1. Rozdelenie objektov podľa IFRS pre potreby verejného obstarávateľa

Pre potreby verejného obstarávateľa je Výkaz výmer jednotlivých častí stavby rozdelený na komponenty podľa Požiadaviek Objednávateľa.

## 4.2. Oceňovanie nových prác po podpise Zmluvy

Nové jednotkové práce, ktoré nie sú obsiahnuté v Zmluve, a ktoré sú potrebné pre uskutočnenie diela, schvaľuje výlučne Objednávateľ.

Pre ocenenie nových prác, pre ktoré neboli dohodnuté zmluvné jednotkové ceny predloží Zhotoviteľ cenové kalkulácie aj s podkladmi pre ich výpočet. Zhotoviteľ spracuje a predloží na požiadanie Objednávateľa aj kalkulácie jednotkových cien vybraných stavebných prác z ponuky. Pre tvorbu nových cien stavebných prác vykonávaných vlastnými kapacitami musí byť použitý kalkulačný vzorec stanovený obstarávateľom nasledovne:

Jednotková cena = priame náklady (PN-materiál, mzdy, stroje, doprava)+ režijné náklady (R) vo výške 13,2% z PN + zisk vo výške 2,6% (z PN +R)

1. Pri tvorbe jednotkovej ceny novej práce je možné využiť nasledovné možnosti s prioritou uplatňovania podľa abecedy:

a) jednotková cena je vytvorená z pôvodnej položky (uvedenej v Zmluve) zámenou len niektorej jej časti, napr. zámenou materiálu, strojov atď.

b) jednotková cena je vytvorená matematickou metódou interpolácie alebo extrapolácie, (použiť **hlavne** pre položky oceňujúce vrstvy, kde hrúbka je určujúci prvok)

c) jednotková cena je vytvorená ako nová, ak nie je možné použiť bod a), alebo b)

1. Pre tvorbu novej jednotkovej ceny musí byť dokladovaná cenová agenda, ktorá obsahuje:

a) **databázy oceňovacích nástrojov,** **ocenenie materiálov, strojov a mechanizmov, ľudskej práce; tarify a sadzby** – predloženie faktúr, cenníkov, sadzobníkov a atď.

b) **cenový dopad na stavbu** – vypracovaný na základe predbežných cien (odsúhlasený Stavebnotechnickým dozorom a hlavným inžinierom stavby Objednávateľa)

c) **kompletné definovanie agregovanej položky**, ktoré pozostáva z čísla (podľa príslušného triednika), názvu (podľa príslušného triednika), mernej jednotky (podľa príslušného triednika) a jednotkovej ceny (podľa predloženého rozboru ekonomickej oprávnenosti nákladov) a vyššie uvedeným kalkulačným vzorcom

d) **rozbor ekonomickej oprávnenosti nákladov** v tabuľkovom editore excel a v súlade s vyššie uvedeným textom tohto bodu

e) podrobný popis položky a rozbor vstupov odsúhlasený Stavebnotechnickým dozorom

1. V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť vo výške 3,9% z predložených nákladov. Ak sa jedná o  všeobecnú položku finančnú, zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti.
2. Na stavebné práce, ktoré Zhotoviteľ bude vykonávať formou poddodávky mu budú priznané ekonomicky oprávnené náklady (cenové ponuky, faktúry poddodávateľa) a náklady na koordinačnú činnosť vo výške 3,9% z ceny za priznané ekonomicky oprávnené náklady. Prirážka za koordinačnú činnosť už zahŕňa všetky náklady spojené s obstaraním poddodávky, jej realizovaním až po jej vyfakturovanie a odovzdanie. V súvislosti s poddodávkou už nebudú Zhotoviteľovi uznané žiadne ďalšie náklady. Pri prácach, ktoré Zhotoviteľ zabezpečuje podzhotoviteľom, si Objednávateľ vyhradzuje právo požiadať Zhotoviteľa o predloženie podrobnej kalkulácie podzhotoviteľa, ktorá bude spracovaná v zmysle zákona č.18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť.
3. V prípade predĺženia lehoty výstavby budú Zhotoviteľovi na prevádzku zariadenia staveniska priznané iba priame náklady súvisiace s touto položkou (nájomné priestorov, elektrina, voda, plyn, komunálny odpad, atď.) bez réžie a zisku.
4. V prípade predĺženia lehoty výstavby nebudú Zhotoviteľovi priznané žiadne náklady spojené s vedením a riadením stavebných prác, ktoré musí mať Zhotoviteľ zahrnuté v nepriamych nákladoch vo svojej ponuke (správna, výrobná réžia) a zisk. Tento bod sa neuplatní v prípade kalkulovania stavebných prác podľa vyššie uvedených bodov tohto článku 4.2.

## 4.3 Meranie výmer

4.3.1 Výmery sa vypočítajú ako netto hodnoty z projektovej dokumentácie stavby bez pripočítania rezervy z titulu zväčšenia objemu, straty na objeme, stlačenia (zhutnenia), odpadu alebo technologických postupov Zhotoviteľa.

4.3.2 Meranie výmer stavebných prác pre účely platby bude v súlade s postupom prijatým v Preambule, Technicko-kvalitatívnych podmienkach a Výkaze výmer podľa položiek tam uvedených. Netto výmera alebo cena prác ukončených na mieste sa vždy zmeria, s výnimkou prípadov predpísaných iným spôsobom. Pri výkopových prácach sú zohľadnené všetky potrebné rozšírenia (debnenie, paženia a pod.). V prípade, ak Zhotoviteľ z vlastných technologických alebo iných dôvodov potrebuje urobiť širšie alebo iné výkopy, musí všetky náklady s tým súvisiace premietnuť do predložených jednotkových cien.

## 4.4 Správny pomer sadzieb a súm vo vzťahu k stavbe

Uchádzač zaručí, že cena jeho Ponuky a jednotkové ceny sú správne vyvážené a že žiadna časť Súpisu položiek nie je ocenená vysokou cenou, ktorá by mala za následok nižšiu cenu v inej časti. Verejný obstarávateľ (Objednávateľ) si vyhradzuje právo vyžiadať rozbor cien ponuky a jednotkových cien pred ich schválením, alebo počas výstavby.

## 4.5 Platba za inú metódu vykonania

Zhotoviteľ si nebude nárokovať žiadne ďalšie platby vo vzťahu k akejkoľvek práci a službe, ktorá môže byť popísaná resp. navrhnutá v Dokumentácií na ponuku. Uvedené jednotkové ceny sa budú považovať za platné pre akúkoľvek metódu realizácie.

# 5.0 Oceňovanie prác uchádzačom

Všetky zábradlia na priepustoch, únikových východoch pri PHS, pozdĺž schodísk mostov a pod. sú rozpočtované v „m“ pričom zhotoviteľa je povinný do položky započítať všetky náklady spojené s výrobou, dodávkou, osadením zábradlia vrátane povrchovej úpravy podľa DRS, kotvenia, podliatia stĺpikov a tesnenie v uvedenej položke.

Položky záchytných bezpečnostných zariadení sú vykázané vrátane nábehov.

Všetky oceľové konštrukcie napr. zábradlia, portály, stĺpy PHS a pod. majú definovanú povrchovú úpravu v DRS pričom zhotoviteľ je povinný započítať do ceny oceľových konštrukcií (s napr. jednotkou t) aj všetky náklady spojené s realizáciou definovanej povrchovej úpravy podľa DRS.

Čiastkové práce v popise prác danej položky menovite neuvedené, vyplývajúce však z ponukovej dokumentácie a pre úplné ukončenie prác nevyhnutné, musia byť zahrnuté v základných položkách.

Popisy prác zahŕňajú všetok materiál, výrobky a polotovary, vrátane mimostaveniskovej dopravy, naloženia a zloženia, prípadne s uložením. So samostatnými „dodávkami“ materiálov sa neuvažuje (okrem prípadov uvedených vo vymedzujúcich podmienkach šesťmiestneho kódu CPV) ak obstarávateľ nerozhodne inak. Ak nie je samostatne uvádzaný vnútrostaveniskový presun je súčasťou základných popisov práce (v súlade s rozhodnutím obstarávateľa).

Práce súvisiace s vytýčením a vypracovaním výrobnej dokumentácie, budú obsiahnuté v položkách prác príslušného objektu, okrem dokumentácie vyvolanej požiadavkami obstarávateľa.

Všetky skúšky a testy materiálov, konštrukcií a prác požadovaných dokumentáciou stavby, budú obsiahnuté v položkách príslušných prác. Výnimku tvoria skúšky konštrukcií na rúrovom vedení, skúšky mostov statické, resp. dynamické a skúšky vodotesnosti nádrží, atď - ktoré sú samostatnými položkami výkazu výmer.

Zriadenie (montáž a dodávky) prác dočasného charakteru sa popisuje položkami príslušnej stavebnej činnosti a zahrňuje aj ich odstránenie , demontáž, rozoberanie . Za búranie a demoláciu sa všeobecne považuje tiež demontáž, rozoberanie a pod.

Všetky náklady a práce spojené s odvedením čerpanej vody z dočasných studní v stavebných jamách, musí zhotoviteľa uviesť ako súčasť položky na čerpanie vody. Samotný počet studní, čas čerpania a dĺžka odvedenia vody sa spresní v čase výstavby podľa aktuálnej hladiny podzemnej vody a aktuálneho prítoku vody do stavebných jám.

Zhotovenia betónových častí konštrukcií je povinný zhotoviteľa uvažovať vrátane nákladov spojených s realizáciou utesnenia pracovných škár v zmysle projektovej dokumentácie, povrchovej úpravy betónovej konštrukcie, osadenie a utesnenie chráničiek pre prestupy, osadenie meracích značiek pre meranie počas výstavby a po dokončení a pod. v zmysle projektovej dokumentácie.

Výstuž z predpínacej ocele je určená ako hmotnosť potrebnej predpínacej výstuže. Súčasťou dodávky výstuže z predpínacej ocele budú kotvy, kryty kotiev, spojky, káblové kanáliky, predopnutie a zainjektovanie káblov, injektovacie a odvzdušňovacie rúrky a ostatný pomocný materiál a zhotoviteľ je povinné tieto náklady započítať do položky dodávky predpínacej výstuže.

Vodorovné nosné konštrukcie mostov z prefabrikovaných dielcov sú vykázané na m3 betónu nosnej konštrukcie.

Súčasťou dodávky ložísk budú aj montážne úchyty (na zdvíhanie), transportné spoje, protikorózna ochrana podľa platných TP a polymérna malta na podliatie ložiska. Vlastnosti polymérnej malty musia byť v súlade s platnými TP a TKP. V prípade, že je v projekte určené rektifikovateľné ložisko, budú súčasťou dodávky ložiska aj oceľové platne hr. min.20 mm, pričom konštrukcia ložiska musí umožniť vloženie alebo vybratie týchto platní a zhotoviteľa je povinný všetky tieto náklady započítať do položky dodávky ložísk.

Súčasťou dodávky záchytných bezpečnostných zariadení (zvodidlá, zábradelné zvodidlá) a zábradlí bude kotevný a spojovací materiál (vrátane elektricky izolovaných spojov), protikorózna ochrana podľa PD v zmysle platných TP, výplne (vrátane výplne proti padaniu snehu, a pod.), zvodidlové nadstavce a podliatie kotevných dosiek plastmaltou.

# 6.0 Použité skratky

Vo Výkaze výmer sú použité nasledujúce skratky:

h. alebo hod. : hodina

mes : mesiac

deň : deň

ha : hektár

ks : kus

pár : pár

sub : súbor

kpl : komplet

m3 alebo m3 : meter kubický

m2 alebo m2 : meter štvorcový

m alebo b.m. : bežný meter

č. alebo čís. : číslo

km : kilometer

l : liter

kg : kilogram

q : metrický cent = 100 kg

t : metrická tona = 1.000 kg

Ø : priemer